cyanic-selkie/wikianc huggingface dataset:
बरोदी बीरन, कांठ (मुरादाबाद)
सम्बंधित जनगणना कोड: राज्य कोड :09 जिला कोड :135 तहसील कोड : 00718
सीरकुवाली, रानीखेत तहसील
सीरकुवाली, रानीखेत तहसील में भारत के उत्तराखण्ड राज्य के अन्तर्गत कुमाऊँ मण्डल के अल्मोड़ा जिले का एक गाँव है।
रैखोला गांव, कांडा तहसील
रैखोला गांव, कांडा तहसील में भारत के उत्तराखण्ड राज्य के अन्तर्गत कुमाऊँ मण्डल के बागेश्वर जिले का एक गाँव है।
बाबुल्धोल, इच्चोड मण्डल
बाबुल्धोल, इच्चोड मण्डल में भारत के आन्ध्रप्रदेश राज्य के अन्तर्गत के अदिलाबादु जिले का एक गाँव है।
कर्नाटक/आलेख
कर्नाटक (ಕರ್ನಾಟಕ,उच्चारण ), जिसे कर्णाटक भी कहते हैं, दक्षिण भारत का एक राज्य है। इस राज्य का सृजन १ नवंबर, १९५६ को राज्य पुनर्संगठन अधिनियम के अधीन किया गया था। मूलतः यह मैसूर राज्य कहलाता था और १९७३ में इसे पुनर्नामकरण कर कर्नाटक नाम मिला था। कर्नाटक की सीमाएं पश्चिम में अरब सागर, उत्तर पश्चिम में गोआ, उत्तर में महाराष्ट्र, पूर्व में आंध्र प्रदेश, दक्षिण-पूर्व में तमिल नाडु एवं दक्षिण में केरल से लगती हैं। राज्य का कुल क्षेत्रफल ७४,१२२ वर्ग मील (१,९१,९७६ कि॰मी॰²) है, जो भारत के कुल भौगोलिक क्षेत्र का ५.८३% है। यह राज्य आठवां सबसे बड़ा राज्य है और इसमें २९ जिले हैं। राज्य की आधिकारिक और सर्वाधिक बोली जाने वाली भाषा है कन्नड़।
हालांकि कर्नाटक शब्द के उद्गम के कई सन्दर्भ हैं, फिर भी उनमें से सर्वाधिक स्वीकार्य तथ्य है कि कर्नाटक शब्द का उद्गम कन्नड़ शब्द करु, अर्थात् काली या ऊंची और नाडु अर्थात् भूमि या प्रदेश या क्षेत्र से आया है, जिसके संयोजन करुनाडु का पूरा अर्थ हुआ काली भूमि या ऊंचा प्रदेश। काला शब्द यहां के बयालुसीम क्षेत्र की काली मिट्टी से आया है और ऊंचा यानि दक्खन के पठारी भूमि से आया है। ब्रिटिश राज में यहां के लिए कार्नेटिक शब्द प्रयोग किया गया है, जो कृष्णा नदी के दक्षिणी ओर की प्रायद्वीपीय भूमि के लिए प्रयोग किया गया है और कर्नाटक शब्द का अपभ्रंश है।
प्राचीन एवं मध्यकालीन इतिहास देखें तो कर्नाटक क्षेत्र कई बड़े शक्तिशाली साम्राज्यों का क्षेत्र रहा है। इन याज्यों के दरबारों के विचारक, दार्शनिक और भाट व कवियों के सामाजिक, साहित्यिक व धार्मिक संरक्षण में आज का कर्नाटक उपजा है। भारतीय शास्त्रीय संगीत के दोनों ही रूपों, कर्नाटक संगीत और हिन्दुस्तानी संगीत को इस राज्य का महत्त्वपूर्ण योगदान मिला है। आधुनिक युग के कन्नड़ लेखकों को सर्वाधिक ज्ञानपीठ सम्मान मिले हैं। राज्य की राजधानी बंगलुरु शहर है, जो भारत में हो रही त्वरित आर्थिक एवं प्रौद्योगिकी का अग्रणी योगदानकर्त्ता है।
भूगोल
कर्नाटक राज्य में तीन प्रधान मंडल हैं: तटीय क्षेत्र करावली, पहाड़ी क्षेत्र मालेनाडु जिसमें पश्चिमी घाट आते हैं, तथा तीसरा बयालुसीमी क्षेत्र जहां दक्खिन पठार का क्षेत्र है। राज्य का अधिकांश क्षेत्र बयालुसीमी में आता है और इसका उत्तरी क्षेत्र भारत का सबसे बड़ा शुष्क क्षेत्र है। कर्नाटक का सबसे ऊंचा स्थल चिकमंगलूर जिला का मुल्लयनगिरि पर्वत है। यहां की समुद्र सतह से ऊंचाई 1929 m है। कर्नाटक की महत्त्वपूर्ण नदियों में कावेरी, तुंगभद्रा नदी, कृष्णा नदी, मलयप्रभा नदी और शरावती नदी हैं।
यहां की मिट्टी की कृषि हेतु योग्यता के अनुसार यहां की मृदा को छः प्रकारों में वर्गीकृत किया जा सकता है: लाल, लैटेरिटिक, काली, ऍल्युवियो-कोल्युविलय एवं तटीय रेतीली मिट्टी। राज्य में चार प्रमुख ऋतुएं आती हैं। जनवरी और फ़रवरी में शीत ऋतु, उसके बाद मार्च-मई तक ग्रीष्म ऋतु, जिसके बाद जून से सितंबर तक मॉनसून वर्षा ऋतु और अंततः अक्टूबर से दिसम्बर पर्यन्त मॉनसूनोत्तर काल। मौसम विज्ञान के आधार पर कर्नाटक तीन क्षेत्रों में बांटा जा सकता है: तटीय, उत्तरी आंतरिक और दक्षिणी आंतरिक क्षेत्र। इनमें से तटीय क्षेत्र में सर्वाधिक वर्षा होती है, जिसका लगभग 3638.5 mm प्रतिवर्ष है, जो राज्य के वार्षिक औसत 1139 mm से कहीं अधिक है। शिमोगा जिला में अगुम्बे भारत में दूसरा सर्वाधिक वार्षिक औसत वर्षा पाने वाला स्थल है। द्वारा किया गया है। यहां का सर्वाधिक अंकित तापमान ४५.६ ° से. (११४ °फ़ै.) रायचूर में तथा न्यूनतम तापमान 2.8 °C बीदर में है।
कर्नाटक का लगभग 38724 km2 (राज्य के भौगोलिक क्षेत्र का २०%) वनों से आच्छादित है। ये वन संरक्षित, सुरक्षित, खुले, ग्रामीण और निजी वनों में वर्गीकृत किये जा सकते हैं। यहां के वनाच्छादित क्षेत्र भारत के औसत वनीय क्षेत्र २३% से कुछ ही कम हैं और राष्ट्रीय वन नीति द्वारा निर्धारित ३३% से कहीं कम हैं।
लोपेज
एक स्पेनी उपनाम।
कर्नाटक/आलेख
उप-मंडल
कर्नाटक राज्य में ३० जिले हैं —बागलकोट, बंगलुरु ग्रामीण, बंगलुरु शहरी, बेलगाम, बेल्लारी, बीदर, बीजापुर, चामराजनगर, चिकबल्लपुर, चिकमंगलूर, चित्रदुर्ग, दक्षिण कन्नड़, दावणगिरि, धारवाड़, गडग, गुलबर्ग, हसन, हवेरी, कोडगु, कोलार, कोप्पल, मांड्या, मैसूर, रायचूर, रामनगर, शिमोगा, तुमकुर, उडुपी, उत्तर कन्नड़ एवं यादगीर। प्रत्येक जिले का प्रशासन एक जिलाधीश या जिलायुक्त के अधीन होता है। ये जिले फिर उप-क्षेत्रों में बंटे हैं, जिनका प्रशासन उपजिलाधीश के अधीन है। उप-जिले ब्लॉक और पंचायतों तथा नगरपालिकाओं द्वारा देखे जाते हैं।
२००१ की जनगणना के आंकड़ों से ज्ञात होता है कि जनसंख्यानुसार कर्नाटक के शहरों की सूची में सर्वोच्च छः नगरों में बंगलुरु, हुबली-धारवाड़, मैसूर, गुलबर्ग, बेलगाम एवं मंगलौर आते हैं। १० लाख से अधिक जनसंख्या वाले शहरों में मात्र बंगलुरु ही आता है। बंगलुरु शहरी, बेलगाम एवं गुलबर्ग सर्वाधिक जनसंख्या वाले जिले हैं। प्रत्येक में ३० लाख से अधिक जनसंख्या है। गडग, चामराजनगर एवं कोडगु जिलों की जनसंक्या १० लाख से कम है।
जनसांख्यिकी
२००१ की भारत की जनगणना के अनुसार, कर्नाटक की कुल जनसंख्या ५२,८५०,५६२ है, जिसमें से २६,८९८,९१८ (५०.८९%) पुरुष और २५,९५१,६४४ स्त्रियां (४३.११%) हैं। यानि प्रत्येक्क १००० पुरुष ९६४ स्त्रियां हैं। इसके अनुसार १९९१ की जनसंख्या में १७.२५% की वृद्धि हुई है। राज्य का जनसंख्या घनत्व २७५.६ प्रति वर्ग कि.मी है और ३३.९८% लोग शहरी क्षेत्रों में रहते हैं। यहां की साक्षरता दर ६६.६% है, जिसमें ७६.१% पुरुष और ५६.९% स्त्रियां साक्षर हैं। यहां की कुल जनसंख्या का ८३% हिन्दू हैं और ११% मुस्लिम, ४% ईसाई, ०.७८% जैन, ०.७३% बौद्ध और शेष लोग अन्य धर्मावलंबी हैं।
कर्नाटक की आधिकारिक भाषा कन्नड़ है और स्थानीय भाषा के रूप में ६४.७५% लोगों द्वारा बोली जाती है। १९९१ के अनुसार अन्य भाषायी अल्पसंख्यकों में उर्दु (९.७२%), तेलुगु (८.३४%), तमिल (५.४६%), मराठी (३.९५%), टुलु (३.३८%, हिन्दी (१.८७%), कोंकणी (१.७८%), मलयालम (१.६९%) और कोडव तक्क भाषी ०.२५% हैं। राज्य की जन्म दर २.२% और मृत्यु दर ०.७२% है। इसके अलावा शिशु मृत्यु (मॉर्टैलिटी) दर ५.५% एवं मातृ मृत्यु दर ०.१९५% है। कुल प्रजनन (फर्टिलिटी) दर २.२ है।
स्वास्थ्य एवं आरोग्य के क्षेत्र (सुपर स्पेशियलिटी हैल्थ केयर) में कर्नाटक की निजी क्षेत्र की कंपनियां विश्व की सर्वश्रेष्ठ से तुलनीय हैं। कर्नाटक में उत्तम जन स्वास्थ्य सेवाएं हैं, जिनके आंकड़े व स्थिति भारत के अन्य अधिकांश राज्यों की तुलना में श्रेष्ठ हैं। इसके बावजूद भी राज्य के कुछ अति पिछड़े इलाकों में प्राथमिक स्वास्थ्य सेवाओं का अभाव है। प्रशासनिक उद्देश्य हेतु, कर्नाटक को चार रेवेन्यु मंडलों, ४९ उप-मंडलों, २९ जिलों, १७५ तालुकों और ७४५ होब्लीज़/रेवेन्यु वृत्तों में बांटा गया है। प्रत्येक जिला प्रशासन का अध्यक्ष जिला उपायुक्त होता है, जो भारतीय प्रशासनिक सेवा (आई.ए.एस) से होता है और उसके अधीन कर्नाटक राज्य सेवाओं के अनेक अधिकारीगण होते हैं। राज्य के न्याय और कानून व्यवस्था का उत्तरदायित्व पुलिस उपायुक्त पर होता है। ये भारतीय पुलिस सेवा का अधिकारी होता है, जिसके अधीन कर्नाटक राज्य पुलिस सेवा के अधिकारीगण कार्यरत होते हैं। भारतीय वन सेवा से वन उपसंरक्षक अधिकारी तैनात होता है, जो राज्य के वन विभाग की अध्यक्षता करता है। जिलों के सर्वांगीण विकास प्रत्येक जिले के विकास विभाग जैसे लोक सेवा विभाग, स्वास्थ्य, शिक्षा, कृषि, पशु-पालन, आदि विभाग देखते हैं। राज्य की न्यायपालिका बंगलुरु में स्थित कर्नाटक उच्च न्यायालय (अट्टार कचेरी) और प्रत्येक जिले में जिले और सत्र न्यायालय तथा तालुक स्तर के निचले न्यायालय के अनुरक्षण में चलती है।
कर्नाटक की राजनीति में मुख्यतः तीन राजनैतिक पार्टियों: भारतीय राष्ट्रीय कांग्रेस, भारतीय जनता पार्टी और जनता दल का ही वर्चस्व रहता है। कर्नाटक के राजनीतिज्ञों ने भारत की संघीय सरकार में प्रधानमंत्री तथा उपराष्ट्रपति जैसे उच्च पदों की भी शोभा बढ़ायी है। वर्तमान संयुक्त प्रगतिशील गठबंधन (यू.पी.ए सरकार में भी तीन कैबिनेट स्तरीय मंत्री कर्नाटक से हैं। इनमें से उल्लेखनीय हैं पूर्व मुख्यमंत्री एवं वर्तमान क़ानून एवं न्याय मंत्रालय – वीरप्पा मोइली हैं। राज्य के कासरगोड और शोलापुर जिलों पर तथा महाराष्ट्र के बेलगाम पर दावे के विवाद राज्यों के पुनर्संगठन काल से ही चले आ रहे हैं।
कर्नाटक राज के आधिकारिक चिह्न में गंद बेरुंड बीच में बना है। इसके ऊपर घेरे हुए चार सिंह चारों दिशाओं में देख रहे हैं। इसे सारनाथ में अशोक स्तंभ से लिया गया है। इस चिह्न में दो शरभ हैं, जिनके हाथी के सिर और सिंह के धड़ हैं।
अर्थव्यवस्था
कर्नाटक का वर्ष २००७-०८ सकल राज्य उत्पाद लगभग २१५.२८२ हजार करोड़ ($ ५१.२५ बिलियन) रहा। २००७-०८ में इसके सकल घरेलु उत्पाद में ७% की वृद्धी हुई थी। भारत के राष्ट्रीय सकल घरेलु उत्पाद में वर्ष २००४-०५ में इस राज्य का योगदान ५.२% रहा था। कर्नाटक पिछले कुछ दशकों में जीडीपी एवं प्रति व्यप्ति जीडीपी के पदों में तीव्रतम विकासशील राज्यों में रहा है। यह ५६.२% जीडीपी और ४३.९% प्रति व्यक्ति जीडीपी के साथ भारतीय राज्यों में छठे स्थान पर आता है। सितंबर, २००६ तक इसे वित्तीय वर्ष २००६-०७ के लिए ७८.०९७ बिलियन ($ १.७२५५ बिलियन) का विदेशी निवेश प्राप्त हुआ था, जिससे राज्य भारत के अन्य राज्यों में तीसरे स्थान पर था। वर्ष २००४ के अंत तक, राज्य में अनुद्योग दर (बेरोजगार दर) ४.९४% थी, जो राष्ट्रीय अनुद्योग दर ५.९९% से कम थी। वित्तीय वर्ष २००६-०७ में राज्य की मुद्रा स्फीर्ती दर ४.४% थी, जो राष्ट्रीय दर ४.७% से थोड़ी कम थी। वर्ष २००४-०५ में राज्य का अनुमानित गरीबी अनुपात १७% रहा, जो राष्ट्रीय अनुपात २७.५% से कहीं नीचे है।
कर्नाटक की लगभग ५६% जनसंख्या कृषि और संबंधित गतिविधियों में संलग्न है। राज्य की कुल भूमि का ६४.६%, यानि १.२३१ करोड़ हेक्टेयर भूमि कृषि कार्यों में संलग्न है। यहाँ के कुल रोपित क्षेत्र का २६.५% ही सिंचित क्षेत्र है। इसलिए यहाँ की अधिकांश खेती दक्षिण-पश्चिम मानसून पर निर्भर है। यहाँ भारत के सार्वजनिक क्षेत्र के अनेक बड़े उद्योग स्थापित किए गए हैं। जैसे हिन्दुस्तान एयरोनॉटिक्स लिमिटेड, नेशनल एरोस्पेस लैबोरेटरीज़, भारत हैवी एलेक्ट्रिकल्स लिमिटेड, इंडियन टेलीफोन इंडस्ट्रीज़, भारत अर्थ मूवर्स लिमिटेड एवं हिन्दुस्तान मशीन टूल्स आदि जो बंगलुरु में ही स्थित हैं। यहाँ भारत के कई प्रमुख विज्ञान एवं प्रौद्योगिकी अनुसंधान केन्द्र स्थित हैं। जैसे भारतीय अंतरिक्ष अनुसंधान संगठन, केन्द्रीय विद्युत अनुसंधान संस्थान, भारत इलेक्ट्रॉनिक्स लिमिटेड एवं केन्द्रीय खाद्य प्रौद्योगिकी अनुसंधान संस्थान। मैंगलोर रिफाइनरी एंड पेट्रोकैमिकल्स लिमिटेड, मंगलोर स्थित एक तेल शोधन केन्द्र है।
१९८० के दशक से कर्नाटक (विशेषकर बंगलुरु) सूचना प्रौद्योगिकी के क्षेत्र में विशेष उभरा है। वर्ष २००७ के आंकड़ों के अनुसार कर्नाटक से लगभग २००० आई.टी फर्म संचालित हो रही थीं। इनमें से कई के मुख्यालय भी राज्य में ही स्थित हैं, जिनमें दो सबसे बड़ी आई.टी कंपनियां इन्फोसिस और विप्रो हैं। इन संस्थाओं से निर्यात रु. ५०,००० करोड़ (१२.५ बिलियन) से भी अधिक पहुंचा है, जो भारत के कुल सूचना प्रौद्योगिकी निर्यात का ३८% है। देवनहल्ली के बाहरी ओर का नंदी हिल क्षेत्र में ५० वर्ग कि.मी भाग, आने वाले २२ बिलियन के ब्याल आईटी निवेश क्षेत्र की स्थली है। ये कर्नाटक की मूल संरचना इतिहास की अब तक की सबसे बड़ी परियोजना है। इन सब कारणों के चलते ही बंगलौर को भारत की सिलिकॉन घाटी कहा जाने लगा है।
भारत के अग्रणी बैंकों में से सात, केनरा बैंक, सिंडिकेट बैंक, कार्पोरेशन बैंक, विजया बैंक, कर्नाटक बैंक, वैश्य बैंक और स्टेट बैंक ऑफ मैसूर का उद्गम इसी राज्य से हुआ था। राज्य के तटीय जिलों उडुपी और दक्षिण कन्नड़ में प्रति ५०० व्यक्ति एक बैंक शाखा है। ये भारत का सर्वश्रेष्ठ बैंक वितरण है। मार्च २००२ के अनुसार, कर्नाटक राज्य में विभिन्न बैंकों की ४७६७ शाखाएं हैं, जिनमें से प्रत्येक शाखा औसत ११,००० व्यक्तियों की सेवा करती है। ये आंकड़े राष्ट्रीय औसत १६,००० से काफी कम है।
भारत के ३५०० करोड़ के रेशम उद्योग से अधिकांश भाग कर्नाटक राज्य में आधारित है, विशेषकर उत्तरी बंगलौर क्षेत्रों जैसे मुद्दनहल्ली, कनिवेनारायणपुरा एवं दोड्डबल्लपुर, जहां शहर का ७० करोड़ रेशम उद्योग का अंश स्थित है। यहां की बंगलौर सिल्क और मैसूर सिल्क विश्वप्रसिद्ध हैं।
यातायात
कर्नाटक में वायु यातायात देश के अन्य भागों की तरह ही बढ़ता हुआ किंतु कहीं उन्नत है। कर्नाटक राज्य में बंगलुरु, मंगलौर, हुबली, बेलगाम, हम्पी एवं बेल्लारी विमानक्षेत्र में विमानक्षेत्र हैं, जिनमें बंगलुरु एवं मंगलौर अंतर्राष्ट्रीय विमानक्षेत्र हैं। मैसूर, गुलबर्ग, बीजापुर, हस्सन एवं शिमोगा में भी २००७ से प्रचालन कुछ हद तक आरंभ हुआ है। यहां चालू प्रधान वायुसेवाओं में किंगफिशर एयरलाइंस एवं एयर डेक्कन हैं, जो बंगलुरु में आधारित हैं।
कर्नाटक का रेल यातायात जाल लगभग 3089 km लंबा है। २००३ में हुबली में मुख्यालय सहित दक्षिण पश्चिमी रेलवे के सृजन से पूर्व राज्य दक्षिणी एवं पश्चिमी रेलवे मंडलों में आता था। अब राज्य के कई भाग दक्षिण पश्चिमी मंडल में आते हैं, व शेष भाग दक्षिण रेलवे मंडल में आते हैं। तटीय कर्नाटक के भाग कोंकण रेलवे नेटवर्क के अंतर्गत आता है, जिसे भारत में इस शताब्दी की सबसे बड़ी रेलवे परियोजना के रूप में देखा गया है। बंगलुरु अन्तर्राज्यीय शहरों से रेल यातायात द्वारा भली-भांति जुड़ा हुआ है। राज्य के अन्य शहर अपेक्षाकृत कम जुड़े हैं।
कर्नाटक में ११ जहाजपत्तन हैं, जिनमें मंगलौर पोर्ट सबसे नया है, जो अन्य दस की अपेक्षा सबसे बड़ा और आधुनिक है। मंगलौर का नया पत्तन भारत के नौंवे प्रधान पत्तन के रूप में ४ मई, १९७४ को राष्ट्र को सौंपा गया था। इस पत्तन में वित्तीय वर्ष २००६-०७ में ३ करोड़ २०.४ लाख टन का निर्यात एवं १४१.२ लाख टन का आयात व्यापार हुआ था। इस वित्तीय वर्ष में यहां कुल १०१५ जलपोतों की आवाजाही हुई, जिसमें १८ क्यूज़ पोत थे। राज्य में अन्तर्राज्यीय जलमार्ग उल्लेखनीय स्तर के विकसित नहीं हैं।
कर्नाटक के राष्ट्रीय एवं राज्य राजमार्गों की कुल लंबाइयां क्रमशः 3973 km एवं 9829 km हैं। कर्नाटक राज्य सड़क परिवहन निगम (के.एस.आर.टी.सी) राज्य का सरकारी लोक यातायात एवं परिवहन निगम है, जिसके द्वारा प्रतिदिन लगभग २२ लाख यात्रियों को परिवहन सुलभ होता है। निगम में २५,००० कर्मचारी सेवारत हैं। १९९० के दशक के अंतिम दौर में निगम को तीन निगमों में विभाजित किया गया था, बंगलौर मेट्रोपॉलिटन ट्रांस्पोर्ट कार्पोरेशन, नॉर्थ-वेस्ट कर्नाटक ट्रांस्पोर्ट कार्पोरेशन एवं नॉर्थ-ईस्ट कर्नाटक ट्रांस्पोर्ट कार्पोरेशन। इनके मुख्यालय क्रमशः बंगलौर, हुबली एवं गुलबर्ग में स्थित हैं।
संस्कृति
कर्नाटक राज्य में विभिन्न बहुभाषायी और धार्मिक जाति-प्रजातियां बसी हुई हैं। इनके लंबे इतिहास ने राज्य की सांस्कृतिक धरोहर में अमूल्य योगदान दिया है। कन्नड़िगों के अलावा, यहां तुलुव, कोडव और कोंकणी जातियां, भी बसी हुई हैं। यहां अनेक अल्पसंख्यक जैसे तिब्बती बौद्ध तथा अनेक जनजातियाँ जैसे सोलिग, येरवा, टोडा और सिद्धि समुदाय हैं जो राज्य में भिन्न रंग घोलते हैं। कर्नाटक की परंपरागत लोक कलाओं में संगीत, नृत्य, नाटक, घुमक्कड़ कथावाचक आदि आते हैं। मालनाड और तटीय क्षेत्र के यक्षगण, शास्त्रीय नृत्य-नाटिकाएं राज्य की प्रधान रंगमंच शैलियों में से एक हैं। यहां की रंगमंच परंपरा अनेक सक्रिय संगठनों जैसे निनासम, रंगशंकर, रंगायन एवं प्रभात कलाविदरु के प्रयासों से जीवंत है। इन संगठनों की आधारशिला यहां गुब्बी वीरन्ना, टी फी कैलाशम, बी वी करंथ, के वी सुबन्ना, प्रसन्ना और कई अन्य द्वारा रखी गयी थी। वीरागेस, कमसेल, कोलाट और डोलुकुनिता यहां की प्रचलित नृत्य शैलियां हैं। मैसूर शैली के भरतनाट्य यहां जत्ती तयम्मा जैसे पारंगतों के प्रयासों से आज शिखर पर पहुंचा है और इस कारण ही कर्नाटक, विशेषकर बंगलौर भरतनाट्य के लिए प्रधान केन्द्रों में गिना जाता है। कर्नाटक का विश्वस्तरीय शास्त्रीय संगीत में विशिष्ट स्थान है, जहां संगीत की कर्नाटक (कार्नेटिक) और हिन्दुस्तानी शैलियां स्थान पाती हैं। राज्य में दोनों ही शैलियों के पारंगत कलाकार हुए हैं। वैसे कर्नाटक संगीत में कर्नाटक नाम कर्नाटक राज्य विशेष का ही नहीं, बल्कि दक्षिण भारतीय शास्त्रीय संगीत को दिया गया है।१६वीं शताब्दी के हरिदास आंदोलन कर्नाटक संगीत के विकास में अभिन्न योगदान दिया है। सम्मानित हरिदासों में से एक, पुरंदर दास को कर्नाटक संगीत पितामह की उपाधि दी गयी है। कर्नाटक संगीत के कई प्रसिद्ध कलाकार जैसे गंगूबाई हंगल, मल्लिकार्जुन मंसूर, भीमसेन जोशी, बसवराज राजगुरु, सवाई गंधर्व और कई अन्य कर्नाटक राज्य से हैं और इनमें से कुछ को कालिदास सम्मान, पद्म भूषण और पद्म विभूषण से भी भारत सरकार ने सम्मानित किया हुआ है।
गमक कर्नाटक संगीत पर आधारित एक अन्य भारतीय शास्त्रीय संगीत शास्त्रीय संगीत शैली है, जिसका प्रचलन कर्नाटक राज्य में है। कन्नड़ भगवती शैली आधुनिक कविगणों के भावात्मक रस से प्रेरित प्रसिद्ध संगीत शैली है। मैसूर चित्रकला शैली ने अनेक श्रेष्ठ चित्रकार दिये हैं, जिनमें से सुंदरैया, तंजावुर कोंडव्य, बी.वेंकटप्पा और केशवैय्या हैं। राजा रवि वर्मा के बनाये धार्मिक चित्र पूरे भारत और विश्व में आज भी पूजा अर्चना हेतु प्रयोग होते हैं। मैसूर चित्रकला की शिक्षा हेतु चित्रकला परिषत नामक संगठन यहां विशेष रूप से कार्यरत है।
कर्नाटक में महिलाओं की परंपरागत भूषा साड़ी है। कोडगु की महिलाएं एक विशेष प्रकार से साड़ी पहनती हैं, जो शेष कर्नाटक से कुछ भिन्न है। राज्य के पुरुषों का परंपरागत पहनावा धोती है, जिसे यहां पाँचे कहते हैं। वैसे शहरी क्षेत्रों में लोग प्रायः कमीज-पतलून तथा सलवार-कमीज पहना करते हैं। राज्य के दक्षिणी क्षेत्र में विशेष शैली की पगड़ी पहनी जाती है, जिसे मैसूरी पेटा कहते हैं और उत्तरी क्षेत्रों में राजस्थानी शैली जैसी पगड़ी पहनी जाती है और पगड़ी या पटगा कहलाती है।
चावल (ಅಕ್ಕಿ) और रागी राज्य के प्रधान खाद्य में आते हैं और जोलड रोट्टी, सोरघम उत्तरी कर्नाटक के प्रधान खाद्य हैं। इनके अलावा तटीय क्षेत्रों एवं कोडगु में अपनी विशिष्ट खाद्य शैली होती है। बिसे बेले भात, जोलड रोट्टी, रागी बड़ा, उपमा, मसाला दोसा और मद्दूर वड़ा कर्नाटक के कुछ प्रसिद्ध खाद्य पदार्थ हैं। मिष्ठान्न में मैसूर पाक, बेलगावी कुंड, गोकक करदंतु और धारवाड़ पेड़ा मशहूर हैं।
धर्म
आदि शंकराचार्य ने शृंगेरी को भारत पर्यन्त चार पीठों में से दक्षिण पीठ हेतु चुना था। विशिष्ट अद्वैत के अग्रणी व्याख्याता रामानुजाचार्य ने मेलकोट में कई वर्ष व्यतीत किये थे। वे कर्नाटक में १०९८ में आये थे और यहां ११२२ तक वास किया। इन्होंने अपना प्रथम वास तोंडानूर में किया और फिर मेलकोट पहुंचे, जहां इन्होंने चेल्लुवनारायण मंदिर और एक सुव्यवस्थित मठ की स्थापना की। इन्हें होयसाल वंश के राजा विष्णुवर्धन का संरक्षण मिला था। १२वीं शताब्दी में जातिवाद और अन्य सामाजिक कुप्रथाओं के विरोध स्वरूप उत्तरी कर्नाटक में वीरशैवधर्म का उदय हुआ। इन आन्दोलन में अग्रणी व्यक्तित्वों में बसव, अक्का महादेवी और अलाम प्रभु थे, जिन्होंने अनुभव मंडप की स्थापना की जहां शक्ति विशिष्टाद्वैत का उदय हुआ। यही आगे चलकर लिंगायत मत का आधार बना जिसके आज कई लाख अनुयायी हैं। कर्नाटक के सांस्कृतिक और धार्मिक ढांचे में जैन साहित्य और दर्शन का भी महत्त्वपूर्ण योगदान रहा है।
इस्लाम का आरंभिक उदय भारत के पश्चिमी छोर पर १०वीं शताब्दी के लगभग हुआ था। इस धर्म को कर्नाटक में बहमनी साम्राज्य और बीजापुर सल्तनत का संरक्षण मिला। कर्नाटक में ईसाई धर्म १६वीं शताब्दी में पुर्तगालियों और १५४५ में सेंट फ्रांसिस ज़ेवियर के आगमन के साथ फैला। राज्य के गुलबर्ग और बनवासी आदि स्थानों में प्रथम सहस्राब्दी में बौद्ध धर्म की जड़े पनपीं। गुलबर्ग जिले में १९८६ में हुई अकस्मात् खोज में मिले मौर्य काल के अवशेष और अभिलेखों से ज्ञात हुआ कि कृष्णा नदी की तराई क्षेत्र में बौद्ध धर्म के महायन और हिनायन मतों का खूब प्रचार हुआ था।
मैसूर दशहरा मैसूर राज्य में नाड हब्बा (राज्योत्सव) के रूप में मनाया जाता है। यह मैसूर के प्रधान त्यौहारों में से एक है। उगादि (कन्नड़ नव वर्ष), मकर संक्रांति, गणेश चतुर्थी, नाग पंचमी, बसव जयंती, दीपावली आदि कर्नाटक के प्रमुख त्यौहारों में से हैं।
भाषा
राज्य की सभी भाषाओं को सरकारी एवं अर्ध-सरकारी संस्थाओं का संरक्षण प्राप्त है। कन्नड़ साहित्य परिषत एवं कन्नड़ साहित्य अकादमी कन्नड़ भाषा के उत्थान हेतु एवं कन्नड़ कोंकणी साहित्य अकादमी कोंकणी साहित्य के लिए कार्यरत है। टुलु साहित्य अकादमी एवं कोडव साहित्य अकादमी अपनी अपनी भाषाओं के विकास में कार्यशील हैं।
शिक्षा
२००१ की जनसंख्या अनुसार, कर्नाटक की साक्षरता दर ६७.०४% है, जिसमें ७६.२९% पुरुष तथा ५७.४५% स्त्रियाँ हैं। राज्य में भारत के कुछ प्रतिष्ठित शैक्षिक और अनुसंधान संस्थान भी स्थित हैं, जैसे भारतीय विज्ञान संस्थान, भारतीय प्रबंधन संस्थान, राष्ट्रीय प्रौद्योगिकी संस्थान, कर्नाटक और भारतीय राष्ट्रीय विधि विश्वविद्यालय।
मार्च २००६ के अनुसार, कर्नाटक में ५४,५२९ प्राथमिक विद्यालय हैं, जिनमें २,५२,८७५ शिक्षक तथा ८४.९५ लाख विद्यार्थी हैं। इसके अलावा ९४९८ माध्यमिक विद्यालय जिनमें ९२,२८७ शिक्षक तथा १३.८४ लाख विद्यार्थी हैं। राज्य में तीन प्रकार के विद्यालय हैं, सरकारी, सरकारी सहायता प्राप्त निजी (सरकार द्वारा आर्थिक सहायता प्राप्त) एवं पूर्णतया निजी (कोई सरकारी सहायता नहीं)। अधिकांश विद्यालयों में शिक्षा का माध्यम कन्नड़ एवं अंग्रेज़ी है। विद्यालयों में पढ़ाया जाने वाला पाठ्यक्रम या तो सीबीएसई, आई.सी.एस.ई या कर्नाटक सरकार के शिक्षा विभाग के अधीनस्थ राज्य बोर्ड पाठ्यक्रम (एसएसएलसी) से निर्देशित होता है। कुछ विद्यालय ओपन स्कूल पाठ्यक्रम भी चलाते हैं। राज्य में बीजापुर में एक सैनिक स्कूल भी है।
विद्यालयों में अधिकतम उपस्थिति को बढ़ावा देने हेतु, कर्नाटक सरकार ने सरकारी एवं सहायता प्राप्त विद्यालयों में विद्यार्थियों हेतु निःशुल्क अपराह्न-भोजन योजना आरंभ की है। राज्य बोर्ड परीक्षाएं माध्यमिक शिक्षा अवधि के अंत में आयोजित की जाती हैं, जिसमें उत्तीर्ण होने वाले छात्रों को द्विवर्षीय विश्वविद्यालय-पूर्व कोर्स में प्रवेश मिलता है। इसके बाद विद्यार्थी स्नातक पाठ्यक्रम के लिए अर्हक होते हैं।
राज्य में यहां के विश्वविद्यालयों जैसे बंगलुरु विश्वविद्यालय,गुलबर्ग विश्वविद्यालय, कर्नाटक विश्वविद्यालय, कुवेंपु विश्वविद्यालय, मंगलौर विश्वविद्यालय तथा मैसूर विश्वविद्यालय, आदि से मान्यता प्राप्त ४८१ स्नातक महाविद्यालय हैं। १९९८ में राज्य भर के अभियांत्रिकी महाविद्यालयों को नवगठित बेलगाम स्थित विश्वेश्वरैया प्रौद्योगिकी विश्वविद्यालय के अंतर्गत्त लाया गया, जबकि चिकित्सा महाविद्यालयों को राजीव गांधी स्वास्थ्य विज्ञान विश्वविद्यालय के अधिकारक्षेत्र में लाया गया था। इनमें से कुछ अच्छे महाविद्यालयों को मानित विश्वविद्यालय का दर्जा भी प्रदान किया गया था। राज्य में १२३ अभियांत्रिकी, ३५ चिकित्सा ४० दंतचिकित्सा महाविद्यालय हैं। राज्य में वैदिक एवं संस्कृत शिक्षा हेतु उडुपी, शृंगेरी, गोकर्ण तथा मेलकोट प्रसिदध स्थान हैं। केन्द्र सरकार की ११वीं पंचवर्षीय योजना के अंतर्गत्त मुदेनहल्ली में एक भारतीय प्रौद्योगिकी संस्थान की सथापना को स्वीकृति मिल चुकी है। ये राज्य का प्रथम आई.आई.टी संस्थान होगा। इसके अतिरिक्त मेदेनहल्ली-कानिवेनारायणपुरा में विश्वेश्वरैया उन्नत प्रौद्योगिकी संस्थान का ६०० करोड़ रुपये की लागत से निर्माण प्रगति पर है।
लालपुर गाँव, हलसी (लखीसराय)
लालपुर हलसी, लखीसराय, बिहार स्थित एक गाँव है।
लॉरेंस डिसूज़ा
लॉरेंस डिसूज़ा एक भारतीय फ़िल्म निर्देशक हैं (पहले चलचित्रकार का कार्य कर चुके हैं) जिन्हें मुख्यतः १९९० के दशक की हिन्दी फ़िल्मों के लिए जाना जाता है। उन्होंने सपने साजन के, संग्राम, बलमा, साजन और दिल तेरा आशिक जैसी फ़िल्में निर्देशित की। नदीम श्रवण ने केवल दिल तेरा दिवाना फ़िल्म के अलावा इनकी सभी फ़िल्मों का संगीत स्वयं दिया। साजन उनके जीवन की सबसे सफल फ़िल्म रही।
राजमंड्री रेलवे स्टेशन
राजमंड्री रेलवे स्टेशन (स्टेशन कोड: RJY), भारतीय राज्य आंध्र प्रदेश के पूर्वी गोदावरी जिले में राजमंड्री शहर में स्थित है। यह पूर्व तटीय रेलवे (पूर्व में दक्षिण मध्य रेलवे ज़ोन ) के विजयवाड़ा रेलवे मंडल के अंतर्गत आता है। राजमंड्री रेलवे स्टेशन भारत के शीर्ष सौ सबसे ज्यादा बुकिंग किये जाने वाले स्टेशनों मे से एक है।
इतिहास
गोदावरी बांध निर्माण रेलवे का उपयोग 1845 के आसपास राजामंड्री में डोवेलिसवर्म एनीकट के निर्माण के लिए सामग्री के परिवहन के लिए किया गया था। यह परियोजना 1852 में पूरी हुई और रेलवे बंद हो गया।
1893 और 1896 के बीच, विजयवाड़ा और कटक के बीच 1288 km लंबी पूर्व तटीय स्टेट रेलवे यातायात के लिए खोला गया था। 1897 में पुराने गोदावरी पुल का निर्माण और 1899 में विजयवाड़ा-मद्रास लिंक के निर्माण ने ट्रेनों को चलाने में सक्षम बनाया। पूर्व तटीय स्टेट रेलवे के दक्षिणी भाग (वाल्टेयर से विजयवाड़ा तक) को 1901 में मद्रास रेलवे ने अपने अधिकार में ले लिया था।
वर्गीकरण
कमाई और बाहर जाने वाले यात्रियों को संभालने के संदर्भ में, राजमंड्री को एक गैर-उपशहरी ग्रेड -3 (एनएसजी -3) रेलवे स्टेशन के रूप में वर्गीकृत किया गया है।
फ़िल्म
फ़िल्में अकसर विडियो कैमरे से रिकार्ड करके बनाई जाती हैं, या फ़िर एनिमेशन विधियों का प्रयोग करके। आज ये मनोरंजन का महत्त्वपूर्ण साधन हैं लेकिन इनका प्रयोग कला-अभिव्यक्ति और शिक्षा के लिए भी होता है। भारत विश्व में सबसे अधिक फ़िल्में बनाता है। फ़िल्म उद्योग का मुख्य केन्द्र मुंबई है, जिसे अमरीका के फ़िल्मोत्पादन केन्द्र हॉलीवुड के नाम पर बॉलीवुड कहा जाता है। भारतीय फ़िल्में विदेश में भी देखी जाती है।
परिचय
सिनेमा बीसवीं शताब्दी की सर्वाधिक लोकप्रिय कला है जिसे प्रकाश विज्ञान, रसायन विज्ञान, विद्युत विज्ञान, फोटो तकनीक तथा दृष्टि क्रिया विज्ञान (खोज के अनुसार आंख की रेटिना किसी भी दृश्य की छवि को सेकेंड के दसवें हिस्से तक अंकित कर सकती है) के क्षेत्रों में हुए तरक्की ने संभव बनाया है। बीसवीं शताब्दी के संपूर्ण दौर में मनोरंजन के सबसे जरूरी साधन के रूप में स्थापित करने में बिजली का बल्ब, आर्कलैंप, फोटो सेंसिटिव केमिकल, बॉक्स-कैमरा, ग्लास प्लेट पिक्चर निगेटिवों के स्थान पर जिलेटिन फिल्मों का प्रयोग, प्रोजेक्टर, लेंस ऑप्टिक्स जैसी तमाम खोजों ने सहायता की है। सिनेमा के कई प्रतिस्पर्धी आए जिनकी चमक धुंधली हो गई। लेकिन यह अभी भी लुभाता है। फिल्मी सितारों के लिए लोगों का चुंबकीय आकर्षण बरकरार है। एक पीढ़ी के सितारे दूसरी पीढ़ी के सितारों को आगे बढ़ने का रास्ता दे रहे हैं। सिनेमा ने टी. वी., वीडियों, डीवीडी और सेटेलाइट, केबल जैसे मनोरंजन के तमाम साधन भी पैदा किए हैं। अमेरिका में रोनाल्ड रीगन, भारत में एम.जी.आर. एन.टी.आर. जंयललिता और अनेक संसद सदस्यों के रूप में सिनेमा ने राजनेता दिए हैं। कई पीढ़ियों से, युवा और वृद्ध, दोनों को समान रूप से सिनेमा सेलुलाइड की छोटी पट्टियां अपने आकर्षण में बांधे हुए हैं। दर्शकों पर सिनेमा का सचमुच जादुई प्रभाव है।
सिनेमा की अपील पूरी तरह से सार्वभौमिक है। सिनेमा निर्माण के अन्य केंद्रों की उपलब्धियों पर यद्यपि हालीवुड भारी पड़ता है, तथापि भारत में विश्व में सबसे अधिक फिल्में बनती हैं। सिनेमा आसानी से नई तकनीक आत्मसात कर लेता है। इसने अपने कलात्मक क्षेत्र का विस्तार मूक सिनेमा (मूवीज) से लेकर सवाक् सिनेमा (टाकीज]], रंगीन सिनेमा, 3डी सिनेमा, स्टीरियो साउंड, वाइड स्क्रीन और आई मेक्स तक किया है। सिनेमा के तरह-तरह के आलोचक भी है। दरअसल जब अमेरिका में पहली बार सिनेमा में ध्वनि का प्रयोग किया गया था, उन्हीं दिनों 1928 में, चैप्लिन ने ‘सुसाइड ऑफ सिनेमा’ नामक एक लेख लिखा। उन्होंने उसमें लिखा था कि ध्वनि के प्रयोग से सुरुचिविहीन नाटकीयता के लिए द्वार खुल जाएंगे और सिनेमा की अपनी विशिष्ट प्रकृति इसमें खो जाएगी। आइंसटाइन (मोंताज) डी. डब्ल्यू. ग्रिफिथ (क्लोजअप) और नितिन बोस (पार्श्व गायन) जैसे दिग्गजों के योगदान से विश्व सिनेमा समृद्ध हुआ है। दूसरे देशों की तकनीकी प्रगति का मुकाबला भारत सिर्फ़ अपने हुनर और नए-नए प्रयोगों से कर पाया है। सिनेमा आज विश्व सभ्यता के बहुमूल्य खजाने का अनिवार्य हिस्सा है। हालीवुड से अत्यधिक प्रभावित होने के बावजूद भारतीय सिनेमा ने अपनी लंबी विकास यात्रा में अपनी पहचान, आत्मा और दर्शकों को बचाए रखा है।
प्रमुख अभिनेता
अमिताभ बच्चन - अभिषेक बच्चन - अनिल कपूर - अमरीश पुरी - अमोल पालेकर - आमिर ख़ान - ओम पुरी - दिलीप कुमार - देव आनन्द - नाना पाटेकर - रजनीकान्त                           नसीरुद्दीन शाह - राज कपूर - राजेश खन्ना - विनोद खन्ना - शत्रुघन सिन्हा - शम्मी कपूर - शशि कपूर - सुनील दत्त - जैकी श्रॉफ - अनिल कपूर - संजय दत्त - संजीव कुमार - मिथुन चक्रवर्ती - सलमान ख़ान - शाहरुख खान - अजय देवगन - अक्षय खन्ना - सुनील शेट्टी - ह्रितिक रोशन- अक्षय कुमार- आमिर खान- इमरान हाशमी- गोविन्दा- रणवीर कपूर- रणवीर सिंह, राजकुमार राव- वरुण धवन- आयुष्मान खुराना. - कार्तिक आर्यन - सिद्धार्थ मल्होत्रा - अर्जुन कपूर
प्रमुख अभिनेत्रियाँ
मीना कुमारी - आशा पारेख- वैजयन्ती माला- नूतन - मधुबाला - माधुरी दीक्षित - श्री देवी - प्रीती ज़िंटा - रानी मुखर्जी - काज़ोल - स्मिता पाटिल - ऐश्वर्या राय - हेमा मालिनी - ईशा देओल - बिपाशा बसु - मल्लिका शेरावत - उर्मिला मातोंडकर - प्रियंका चोपड़ा - करीना कपूर - महिमा चौधरी - साधना - कैटरीनाा कैफ - आलियाा भट्ट - कृति सेनन - नरगिस फाखरी - सोनाक्षी सिन्हा -
प्रमुख निर्देशक
यश चोपड़ा - सत्यजीत रे बिमल राय - करण जौहर - श्याम बेनेगल - मणिरत्नम्- रमेश सिप्पी- गोविंद निहलानी
ज़रीन खान
ज़रीन खान एक भारतीय अभिनेत्री व मॉडल है जो हिन्दी फ़िल्मों में कार्यरत है।  उन्होंने अपने अभिनय करियर की शुरुआत 2010 में वीर फ़िल्म से सलमान खान के साथ की। खान को कटरीना कैफ के जैसी दिखने के लिए जाना जाता है। हेट स्टोरी 3 के बाद से जरीन खान का बोल्ड लुक देखने को मिला है। जरीन खान जल्द ही 2006 में इमरान हाशमी और उदिता गोस्वामी स्टारर मूवी अक्सर की सीक्वल अक्सर 2 में नजर आने वाली हैं। अभिनेत्री जरीन खान विक्रम भट्ट के निर्देशन में बनने वाली हॉरर फिल्म '1921' और हम भी अकेले तुम भी अकेले में हैं।
प्रारंभिक जीवन
ज़रीन खान का जन्म मुंबई में 14 मई 1987 को मुस्लिम पश्तुन (जिसे पठान या अफगान भी कहा जाता है)परिवार में हुआ था।  वह हिंदी, उर्दू, अंग्रेजी और मराठी, और कुछ पश्तो बोलती है। उन्होंने रिजवी कॉलेज ऑफ साइंस, मुंबई में अपना इंटरमीडिएट पूरा किया।
करियर
ज़रीन खान डॉक्टर बनना चाहती थी लेकिन अभिनय में शामिल हो गयी। सुभाष घई के फिल्म स्कूल व्हिस्लिंग वुड्स में युवराज के सेट पर जाकर उनका अभिनय करियर शुरू हुआ। सलमान खान ने उसे देखा और उसे अपने दोस्त अनिल शर्मा की वीर (फ़िल्म) के लिए डालने का फैसला किया। एक स्क्रीन टेस्ट के बाद, खान को राजकुमारी यशोधरा की मुख्य भूमिका दी गई थी। 19वीं शताब्दी की राजकुमारी के रूप में और अधिक दृढ़ होने के लिए उसने आठ किलोग्राम प्राप्त किए।  फिल्म राजस्थान के 1825 पिंडारी आंदोलन के आसपास घूमती है, जब भारत पर अंग्रेजों का शासन था। बॉक्स ऑफिस पर वीर (फ़िल्म) ने अच्छा प्रदर्शन नहीं किया; हालांकि, उनके प्रदर्शन ने आलोचकों और जनता दोनों से मिश्रित समीक्षा प्राप्त की। बॉलीवुड हंगामा के तरण आदर्श ने देखा कि 'ज़रीन' कैटरीना कैफ जैसा दिखती है।  टाइम्स ऑफ इंडिया के निखत काज़मी ने निष्कर्ष निकाला कि "ज़रीन अप्रत्याशित है"।  Rediff.com का उल्लेख है कि "ज़रीन औसत है"। ज़रीन खान को सर्वश्रेष्ठ महिला डेब्यू के लिए ज़ी सिने पुरस्कार के लिए नामित किया गया था।
2011 में, ज़रीन खान ने अनीस बाजमी के रेडी में सलमान खान के साथ आइटम नंबर "कैरेक्टर ढीला" किया।
2015 में, खान कामुक थ्रिलर फिल्म हेट स्टोरी 3 में दिखाई दी। यह फिल्म एक व्यावसायिक रूप से सफल थी और ज़रीन खान को पहचान मिली। तब वह अली फजल के साथ एक संगीत वीडियो "प्यार मंगा है" में दिखाई दी। गीत अरमान मलिक और नीती मोहन ने गाया था। 2016 में वह फिल्म वजाह तुम हो में "माही वी" नामक एक अन्य आइटम गीत में भी दिखाई दीं।
2017 में, खान अक्सर 2 में दिखाई दी। ज़रीन अंशुमन झा के साथ एक फिल्म 'हम भी अकेले तुम भी अकेले' भी कर रही हैं जो 2021 में रिलीज़ होने वाली है।  फिल्म दो समलैंगिकों की एक अनोखी प्रेम कहानी है।
कार्डियक पेसमेकर
सभी जानवरों में हृदय की मांसपेशी का संकुचन (हृदय संबंधी) रासायनिक आवेग द्वारा शुरू होता है। जिस वेग पर हृदय गति इन आवेगों की चाल को नियंत्रित करती है। कोशिकाएं जो इन आवेगों की ताल को बनाए रखती हैं उसे पेसमेकर कहते हैं और यह सीधे तौर पर हृदय गति को नियंत्रित करती हैं।
कारेगाव, मुधोल मण्डल
कारेगाव, मुधोल मण्डल में भारत के आन्ध्रप्रदेश राज्य के अन्तर्गत के अदिलाबादु जिले का एक गाँव है।
कार्डियक पेसमेकर
एक यांत्रिक डिवाइस जिसे कृत्रिम पेसमेकर (या केवल "पेसमेकर") कहते हैं, जिसका प्रयोग मानव में और कभी कभी अन्य पशुओं में आवेगों के कृत्रिम उत्पादन के लिए किया जा सकता है जब शरीर की आंतरिक संवाहन प्रक्रिया क्षतिग्रस्त हो जाती है।
प्राथमिक (एसए नोड)
म्योकार्डियम में कार्डियोम्योसाइट का 1% ही बिजली के आवेगों को उत्पन्न करने की क्षमता (या कार्रवाई करने का सामर्थ्य) रखता है। दिल का एक विशेष भाग, जिसे सिनोट्रायल नोड कहते हैं, आट्रियल संचरण क्षमता के लिए जिम्मेदार होता है।
सिनोट्रायल नोड (एसए नोड) कोशिकाओं का एक समूह दाहिनी आट्रियम की दीवार पर, सुपिरियर वेना कावा के प्रवेश द्वार के पास तैनात है। यह कोशिकाएं संशोधित कार्डियोम्योसाइट हैं। इनके पास अल्पविकसित संकुचनशील तंतु होते हैं, लेकिन इनके अनुबंध अपेक्षाकृत रूप से कमजोर होते हैं। एसए नोड में कोशिकाएं अनायास ही निध्रुवणित हो जाती हैं, जिसके परिणामस्वरूप प्रति मिनट में लगभग 100 बार संकुचन का कार्य करती है। अनुकंपी और सहानुकम्पी गतिविधि का मूल दर लगातार धमनी तंतुओं द्वारा संशोधित होता रहता है, इसलिए आराम की अवस्था में वयस्क मानव का औसत हृदय गति दर 70 धड़कन प्रति मिनट होता है। क्योंकि सिनोट्रायल नोड हृदय की बाकी वैद्युत गतिविधि के लिए जिम्मेदार होता है, कभी कभी इसे प्राथमिक पेसमेकर कहते हैं।
माध्यमिक (ए वी जंक्शन)
अगर एसए नोड काम नहीं करता है तो आगे, कोशिकाओं का समूह हृदय को नीचे कर हृदय का पेसमेकर बन जाता है जिसे अस्थानिक पेसमेकर कहते हैं। यह कोशिकाएं ऐट्रियोवेनटीक्यूलर नोड (ए वी नोड) की रचना करती हैं, जो आट्रियल सेपटम के भीतर, बायीं आट्रियल और दहिने निलय के बीच का स्थान होता है।
सामान्य रूप से ए वी नोड की कोशिकाएं प्रति मिनट 40-60 धड़कन का निस्सरण करती हैं, जिसे माध्यमिक पेसमेकर कहते हैं।
इसके नीचे हृदय की विद्युत प्रणाली का संचालन उसका बंडल करता है। जब एसए और ए.वी. नोड दोनों कार्य नहीं करते, इस बंडल के बाएँ और दाएँ, परकिन्जे तंतु भी 30-40 धड़कन प्रति मिनट की दर से सहज कार्य क्षमता का उत्पादन करेंगें. कारण यह है कि एसए नोड पूरे हृदय को नियंत्रित करता है ताकि इसकी कार्रवाई क्षमता अक्सर हृदय की मांसपेशी कोशिकाओं से जारी किए जाएं, जिससे संकुचन का उत्पादन हो। एसए नोड द्वारा उत्पन्न संभावित कार्रवाई नीचे हृदय चालन प्रणाली से गुजरता है और अन्य कोशिकाओं के आने से पहले उसे सहज कार्रवाई की क्षमता उत्पन्न करने का मौका मिलता है। यह हृदय की वैद्युत गतिविधि | हृदय के भीतर सामान्य विद्युत प्रवाहकत्त्व प्रणाली है।
कार्रवाई क्षमता का सृजन
एक पेसमेकर कक्ष में एक कार्य क्षमता की पीढ़ी के तीन मुख्य चरण हैं। क्योंकि चरणें हृदय की मांसपेशी कोशिकाओं के संकुचन के अनुरूप हैं, इसलिए उनकी नामकरण प्रणाली एक ही है। जिसके कारण कुछ भ्रम पैदा हो सकते हैं। यहां पहला या दूसरा चरण नहीं है, सिर्फ शून्य तीसरा और चौथा चरण ही है।
चरण 4 - पेसमेकर की कार्यक्षमता
पेसमेकर की कोशिकाओं के तालबद्ध प्रवाह से महत्वपूर्ण यह है कि मांसपेशियों और न्यूरॉन के विपरीत यह कोशिकाएं स्वयं के द्वारा धीरे धीरे निध्रुवित होती हैं।
अन्य कोशिकाओं के रूप में, पेसमेकर कोशिका (60mV-70mV) की बाकी कार्यक्षमता चारों ओर से घिरी कोशिकाओं की झिल्ली के आयन चैनल प्रोटीन के माध्यम से पोटेशियम आयनों के निरंतर बहिर्प्रवाह या "रिसाव" के कारण होता है। अंतर यह है कि समय के साथ-साथ यह पोटेशियम पारगम्यता घट जाती है और आंशिक रूप से इसके कारण निध्रुवण की क्रिया धीमी हो जाती है। साथ ही, वहाँ सोडियम की धीमी आवक प्रवाह होने लगती है जिसे फनी करेन्ट कहते हैं, साथ ही कैल्शियम की एक आवक प्रवाह होती है। सब कुछ कोशिकाओं को और अधिक सकारात्मक बनाने के लिए कार्य करता है।
यह अपेक्षाकृत धीमी गति से तब तक जारी रहता है जब तक निध्रुवण सीमा क्षमता तक नहीं पहुँच जाता है। सीमा 40mV और 50mV के बीच में रहता है। सीमा तक पहुँचने के बाद, कोशिकाएं चरण 0 में प्रवेश कर जाती हैं।
चरण 0 - शिरोरेखा
हालांकि फनी करेन्ट द्वारा अधिक तेजी से निध्रुवण की वजह से, ऊपर पोटेशियम की पारगम्यता में कमी आती है, अक्षतंतु की तुलना में पेसमेकर कोशिकाओं की शिरोरेखा धीमी हो जाती है।
एसए और ए.वी. नोड सोडियम चैनल जैसे न्यूरॉन्स की तरह तेज नहीं होता है और निध्रुवण की क्रिया मुख्य रूप से कैल्शियम आयनों की एक धीमी बाढ़ के कारण होती है। (फनी करेन्ट भी बढ़ जाती है). वोल्टेज-संवेदनशील कैल्शियम चैनलों द्वारा कैल्शियम खुली हुई कोशिकाओं में डाली जाती हैं जबतक वह सीमा तक नहीं पहुंच जातीं.
चरण 3 - पुनःध्रुवीकरण
खुलने के बाद जल्द ही कैल्शियम चैनल तेजी से निष्क्रिय हो जाते हैं। सोडियम पारगम्यता में भी कमी आ जाती है। पोटेशियम पारगम्यता में वृद्धि हो जाती है और पोटेशियम का तपका (सकारात्मक आयनों की हानि) धीरे धीरे कोशिकाओं को पुनःध्रुवित करता है।
मवाली (1983 फ़िल्म)
मवाली १९८३ में बनी हिन्दी भाषा की फ़िल्म है।
दल
== संगीत = =
केरोसीन
केरोसीन (मिट्टी का तेल) एक तरल खनिज है जिसका मुख्य उपयोग दीप, स्टोव और ट्रैक्टरों में जलाने में होता है। इस काम के लिये तेल की श्यानता कम, दमकांक ऊँचा, रंग साफ और हल्का, जलने पर दुर्गंध और धुआँ देनेवाले पदार्थों का अभाव रहना चाहिए। औषधियों में विलायक के रूप में, उद्योग धंधों में, प्राकृतिक गैस से पैट्रोल निकालने में तथा अवशोषक तेल के रूप में भी इसका व्यवहार होता है।
केरोसीन व्यापक रूप से विमान (जेट ईंधन) और कुछ रॉकेट इंजनों के जेट इंजनों के लिए उपयोग किया जाता है और इसका उपयोग आमतौर पर खाना पकाने और प्रकाश ईंधन के रूप में, और पोई जैसे आग के खिलौने के लिए भी किया जाता है । एशिया के कुछ हिस्सों में, मिट्टी के तेल का उपयोग कभी-कभी छोटे आउटबोर्ड मोटरों या यहां तक ​​कि मोटरसाइकिलों के लिए ईंधन के रूप में किया जाता है । सभी उद्देश्यों के लिए विश्व में कुल केरोसिन की खपत लगभग १.२ मिलियन बैरल (५० मिलियन अमेरिकी गैलन; ४२ मिलियन शाही गैलन; १ ९ ० मिलियन लीटर) प्रतिदिन के बराबर है।
मिट्टी के तेल और बहुत अधिक ज्वलनशील और वाष्पशील गैसोलीन के बीच भ्रम को रोकने के लिए, कुछ अधिकार क्षेत्र केरोसिन को स्टोर करने या निकालने के लिए उपयोग किए जाने वाले कंटेनरों के लिए चिह्नों या रंग को विनियमित करते हैं। उदाहरण के लिए, संयुक्त राज्य अमेरिका में, पेंसिल्वेनिया को केरोसिन के लिए खुदरा सेवा स्टेशनों पर उपयोग किए जाने वाले पोर्टेबल कंटेनरों को नीले रंग के रूप में इस्तेमाल किया जाना चाहिए, जैसा कि लाल ( गैसोलीन के लिए ) या पीले ( डीजल ईंधन के लिए )।
परिचय एवं विशेषताएँ
केरोसीन कच्चे पेट्रोलियम का वह अंश है जो 175-275 सें. ताप पर आसुत होता है। इसका विशिष्ट गुरुत्व 0.775 से लेकर 0.850 तक होता है। इसमें पैराफिन, नैफ्थीन और सौरभिक हाइड्रोकार्बन रहता है। इसका भौतिक और रासायनिक गुण उपस्थित हाइड्रोकार्बनों के अनुपात, संघटन और क्वथनांक पर निर्भर करता है। इसका दमकांक (flash point) 24 से लेकर 66 सें. तक के बीच है। इसका रंग हल्का हरा या पीला से लेकर जल सा स्वच्छ हो सकता है।
कच्चे केरोसीन में सौरभिक हाइड्रोकार्बन (40 प्रतिशत तक) आक्सिजन, गंधक और नाइट्रोजन के कुछ यौगिक रहते हैं। ऐसे तेल की सफाई पहले सल्फ्यूरिक अम्ल के उपचार से, फिर सोडा विलयन और जल से धोकर की जाती है। धोने के बाद या तो फुलर मिट्टी पर छानते अथवा पुन: आसवन करते हैं। इससे अनेक अनावश्यक पदार्थ, फीनोल आदि आक्सि यौगिक, सौरभिक और असंतृप्त हाइड्रोकार्बन, गंधक के यौगिक इत्यादि निकल जाते हैं। उपचार के बाद भली-भांति धोना बड़ा आवश्यक है नहीं तो लालटेन की बत्ती या बर्नर पर निक्षेप बैठ सकता है। सौरभिक और चक्रीय हाइड्रोकार्बन (नैफ़थीन) भली भाँति पृथक् न होने पर बत्ती पर कजली जम सकती है।
तेल के तनाव और श्यानता पर जलने का गुण निर्भर करता है। जब तेल अधिक श्यान होता है तब वह बत्ती में अधिक उठता नहीं और लौ छोटी होती है। जलने पर तेल का अधिक भाग जलकर ऊँचा ताप उत्पन्न करता है तथा कुछ भाग का भंजन होकर गैसीय हाइड्रोकार्बन और कोक बनाते हैं। कोक से फिर दहनशील गैसें बनकर जलती हैं। कुछ को तापदीप्त होकर प्रकाश उत्पन्न करता और फिर अंत में जलकर डाइआक्साइड बनता है।
केरोसीन का संघटन एक सा नहीं होता। किसी में पैराफिनीय हाइड्रोकार्बन और किसी में नैफ्थीनीय हाइड्रोकार्बन अधिक रहते हैं। पर ये दोनों पदार्थ सब तेलों में रहते अवश्य हैं।
जम्हौर
जम्हौर (Jamhaur) या जम्होर (Jamhore) भारत के बिहार राज्य के मगध मंडल के औरंगाबाद ज़िले में स्थित एक नगर है।
बरुदी फतेहुल्लापुर, कांठ (मुरादाबाद)
भारत की जनगणना अनुसार यह गाँव, तहसील कांठ, जिला मुरादाबाद, उत्तर प्रदेश में स्थित है।
सम्बंधित जनगणना कोड: राज्य कोड :09 जिला कोड :135 तहसील कोड : 00718
मोहल खेड़ा
मोहल खेड़ा (Mohal Khera) भारत के हरियाणा राज्य के जींद ज़िले में स्थित एक गाँव है।
लङखेत, कांडा तहसील
लङखेत, कांडा तहसील में भारत के उत्तराखण्ड राज्य के अन्तर्गत कुमाऊँ मण्डल के बागेश्वर जिले का एक गाँव है।
भारत के प्रथम
यहाँ पर भारत के उन व्यक्तियों, समूहों और संस्थाओं का संकलन है जो किसी श्रेणी में प्रथम हैं/थे।
सरदार वल्लभ भाई पटेल सरदार वल्लभ भाई पटेल डॉ राजेन्द्र प्रसाद
विभिन्न राज्यों के प्रथम मुख्यमंत्री
भारत के विभिन्न राज्यों के प्रथम मुख्यमंत्रियों की सूची निम्नलिखित है-
एकीकृत भुगतान अन्तरापृष्ठ
एकीकृत भुगतान अन्तराफलक  (Unified Payment Interface या UPI, देवनागरीकृत : यूनिफ़ाइड पेमेण्ट इण्टरफ़ेस या यूपीआई) भारतीय राष्ट्रीय भुगतान निगम एवं भारतीय रिज़र्व बैंक द्वारा प्रारम्भ किया गया ऑनलाइन भुगतान की एक नयी प्रणाली है जो अन्तर-बैंक लेनदेन को सुविधाजनक बनाता है। अन्तराफलक (Interface या इण्टरफ़ेस ) को भारतीय रिज़र्व बैंक द्वारा नियन्त्रित किया जाता है और मोबाइल प्लेटफ़ॉर्म पर दो बैंक खातों के बीच तुरन्त धनराशि स्थानान्तरित करने का कार्य करता है।
सुविधा
यूपीआई या एकीकृत भुगतान अन्तराफलक एक तत्काल बैंक से बैंक पैसों के आदान प्रदान की सुविधा प्रदान करता है। यूपीआई ऐप में एक या एक से अधिक बैंक खातों का उपयोग किया जा सकता है। इसमें निम्नलिखित पद्धति से पैसे भेजे या माँगे जा सकते हैं:
सेवाएँ
एकीकृत भुगतान अन्तराफलक एक तत्काल भुगतान प्रणाली है। जो एक बैंक खाते से दूसरे बैंक खाते में पैसे भेजने या अनुरोध करने की अनुमति देती है। किसी भी यूपीआई ग्राहक ऐप का इस्तेमाल किया जा सकता है और एक से अधिक बैंक खातों को एक ऐप से जोड़ा जा सकता है। उपयोगकर्ता द्वारा बनाये गये वर्चुअल पेमेण्ट एड्रेस (वीपीए) या यूपीआई आईडी का उपयोग करके पैसा भेजा या अनुरोध किया जा सकता है। जो  अपने ग्राहक को जानिये  (केवाईसी) संलग्न मोबाइल नम्बर का उपयोग करके बैंक खाते से पैसे भेजने या अनुरोध करने में सहायता करता है। यूपीआई सम्पर्क रहित भुगतान के उद्देश्य से प्रत्येक उपयोगकर्ता खाते के लिये विशिष्ट क्यूआर कोड भी उत्पन्न करता है।
मोबाइल ऐप
कोई भी यूपीआई ऐप भुगतान कर सकता है और यूपीआई सक्षम बैंकों से वित्त भेज व स्वीकार कर सकता है। गूगल पे (पहले Tez), मोबीक्विक, फोनपे, पेटीएम, सैमसंग पे, व्हाट्सऐप पे, फ़्लैश पे जैसे विभिन्न तृतीय-पक्ष ऐप के अलावा एनपीएसाई का स्वयं का भीम नामक एक ऐप है।
अप्रैल 2016 में 21 बैंकों से, अप्रैल 2020 तक UPI प्लेटफॉर्म से जुड़े बैंकों की कुल संख्या 216 है।
जून 2021 में, एनपीसीआई ने यूपीआई ग्राहक ऑन-बोर्डिंग पर व्हाट्सएप पर लगाए गए प्रतिबन्ध को हटा दिया जो अब तक 2 करोड़ उपयोगकर्ताओं तक सीमित था। भारतीय बाजार में 53 करोड़ पंजीकृत उपयोगकर्ताओं के साथ, व्हाट्सएप अब औपचारिक रूप से अपने सभी ग्राहकों के लिए यूपीआई प्रस्तुत कर सकता है।
यूपीआई समर्थित बैङ्क
भारतीय राष्ट्रीय भुगतान प्राधिकरण (एनपीसीआई) की वेबसाइट उन बैंकों को सूचीबद्ध करती है, जो यूपीआई की सुविधा प्रदान करते हैं। यहाँ के बैंकों को भुगतान सेवा प्रदाता (पीएसपी) कहा जाता है - उनके यूपीआई एप्लिकेशन और हैण्डल के साथ सूचीबद्ध - और जारीकर्ता। पीएसपी में वे बैंक शामिल हैं जिनके पास लेन-देन की सुविधा के लिये अपना मोबाइल एप्लिकेशन है और जारीकर्ताओं में ऐसे बैंक शामिल हैं। जिनका भुगतान अन्तराफलक (इण्टरफ़ेस) नहीं है और यूपीआई का उपयोग करके लेनदेन के लिये तीसरे पक्ष के सॉफ़्टवेयर पर निर्भर हैं।
ई-रुपी ( e-RUPI)
e-RUPI या e₹UPI (इलेक्ट्रॉनिक रुपया और UPI का मिश्रित-शब्द) वित्तीय सेवा विभाग, स्वास्थ्य और परिवार कल्याण मन्त्रालय और राष्ट्रीय स्वास्थ्य प्राधिकरण के सहयोग से विकसित किया गया है। इसे 2 अगस्त 2021 से प्रस्तुत किया जायेगा। e-RUPI कल्याण सेवाओं की लीक प्रूफ डिलीवरी सुनिश्चित करने और भ्रष्टाचार को कम करने के लिये और बिचौलियों को दरकिनार करने के लिये है।  निजी क्षेत्र इस सेवा का उपयोग अपनी नैगमिक / नैगम सामाजिक उत्तरदायित्व पहल (Corporate Social Responsibility ; CSR) के लिये कर सकते हैं।  ई-रुपी  मूल रूप से क्यूआर कोड या एसएमएस स्ट्रिंग पर आधारित ई-वाउचर है। जिसे मोबाइल फोन के माध्यम से डिलीवर किया जा सकता है।  ई-रुपी  भविष्य के केन्द्रीय बैङ्क अङ्कीय मुद्रा (CBDC) के लिये एक अग्रदूत के रूप में कार्य करेगा जिसे RBI द्वारा जारी किया जायेगा क्योंकि यह राष्ट्रीय अङ्कीय भुगतान अवसंरचना के भीतर अन्तराल को उजागर करने में मदद करेगा।
भारत
संयुक्त अरब अमीरात और सिंगापुर में यूपीआई संचालित करने के लिये बातचीत हो रही है, जिसमें बड़ी संख्या में भारतीय प्रवासी हैं और विदेश यात्रा करने वाले भारतीय पर्यटकों के लिये भुगतान में आसानी हो। नन्दन नीलेकणी के नेतृत्व वाली अङ्कीय भुगतान समिति ने सुझाव दिया था कि एनपीसीआई को यूपीआई, रुपे और भीम जैसी भुगतान सेवाओं का अन्तरराष्ट्रीयकरण करना चाहिए। एनपीसीआई यूपीआई को एकल मोबाइल वॉलेट से जोड़ने की योजना बना रहा है ताकि उपयोगकर्ता एक प्रदाता से दूसरे प्रदाता को धन हस्तान्तरित कर सकें। जो अब तक बन्द स्रोत प्रौद्योगिकी के उपयोग के कारण प्रतिबन्धित है। नियर फ़ील्ड कम्युनिकेशन (एनएफ़सी) के माध्यम से ऑफलाइन यूपीआई भुगतान का भी प्रावधान है।
जुलाई 2021 से, भारत में एप्पल आईफोन, आईपैड और आईपॉड टच उपयोगकर्ता ऐप स्टोर और आईट्यून्स स्टोर पर यूपीआई का उपयोग कर सकते हैं। एनपीसीआई अन्तरराष्ट्रीय भुगतान लिमिटेड (एनआईपीएल) यूपीआई को संयुक्त राज्य अमेरिका, पश्चिम एशिया और यूरोप जैसे बाजारों में विस्तारित करने की योजना बना रहा है। 4 अगस्त 2021 को, ICICI प्रूडेंशियल लाइफ़ इंश्योरेंस ने बीमा भुगतान के लिये UPI AutoPay सुविधा का समर्थन करना आरम्भ किया।
अगस्त 2021 में, डिश टीवी ने COVID-19 प्रतिबन्ध और नो कॉन्टैक्ट डिजिटल पेमेंट सॉल्यूशंस की भारी माँग के कारण देशव्यापी रोलआउट में पहली बार UPI  स्कैन एण्ड पे  फ़ीचर प्रस्तुत किया। 31 अगस्त 2021 से, नेटफ़्लिक्स ने भारतीय ग्राहकों के लिये यूपीआई ऑटोपे फ़ीचर को एकीकृत किया, जो अब तक वीज़ा, मास्टरकार्ड, अमेरिकन एक्सप्रेस और डिनर्स क्लब इण्टरनेशनल के क्रेडिट और डेबिट कार्ड तक सीमित था।  अप्रैल 2021 आरबीआई मुद्रा नीति समिति के निर्देश के अनुसार, 31 मार्च, 2022 के बाद,  अपने ग्राहक को जानिये  (केवाईसी) शिकायत अङ्कीय बटुआ यूपीआई प्रणाली (डिजिटल वॉलेट यूपीआई सिस्टम) का उपयोग करके अन्तर-सञ्चालित हो जायेंगे।  अगस्त 2021 में Hotstar ने UPI AutoPay सुविधा प्रारम्भ की।  द हिन्दू, टाइम्स प्राइम, पेयू, फाइनेंशियल सॉफ़्टवेयर एण ड सिस्टम्स, टेस्टबुक एडु सॉल्यूशंस, ओपन फाइनेंशियल टेक्नोलॉजीज, एञ्जेल ब्रोकिंग और 5 पैसा कैपिटल सितम्बर 2021 में यूपीआई ऑटोपे सुविधा उपलब्ध कराने लगे थे।
उच्च उपयोग के कारण, सैमसङ्ग इलेक्ट्रॉनिक्स ने तीव्र भुगतान के लिये सीधे मोबाइल कैमरा एप्लिकेशन में ही यूपीआई बारकोड स्कैनर को एकीकृत कर दिया था।
अन्तरराष्ट्रीय
सीमा पार अङ्कीय भुगतान सेवा प्रदाता लिक्विड ग्रुप ने सिंगापुर, मलेशिया, थाईलैण्ड, फिलीपींस, वियतनाम, कम्बोडिया, हांगकांग, ताइवान, दक्षिण कोरिया और 2022 से जापान में यूपीआई आधारित क्यूआर कोड भुगतान प्रणाली आरम्भ करने के लिये सितम्बर 2021 में एनआईपीएल के साथ समझौता ज्ञापन / सहमति ज्ञापन (एमओयू) पर हस्ताक्षर किये।
सिङ्गापुर
भारतीय पर्यटकों के लेन-देन के अनुभव को आसान बनाने के लिये यूपीआई को व्यापारिक स्थानों पर स्वीकार किया जाता है। भारतीय रिज़र्व बैंक (RBI) और सिंगापुर मौद्रिक प्राधिकरण (MAS) जुलाई, 2022 से UPI और PayNow के बीच अन्तर-सञ्चालन का सञ्चालन करेंगे।
भूटान
13 जुलाई 2021 को, यूपीआई ने भूटानी राजकीय मौद्रिक प्राधिकरण के माध्यम से भूटान को उपलब्ध कराया। भीम ऐप के माध्यम से यूपीआई लेनदेन स्वीकार करने वाला भूटान पहला देश बन गया।
मलेशिया
2021 में, मलेशियाई कम्पनी मर्चेण्ट्रेड एशिया ने यूपीआई अवसंरचना के माध्यम से भारत में धन-प्रेषण भेजने के लिये NIPL के साथ साझेदारी की थी।
संयुक्त अरब अमीरात
लुलु ग्रुप इण्टरनेशनल की सहायक कम्पनी लुलु फ़ाइनेंशियल होल्डिङ्ग ने अगस्त 2021 में एनआईपीएल के साथ समझौता ज्ञापन / सहमति ज्ञापन पर हस्ताक्षर किये, ताकि संयुक्त अरब अमीरात (यूएई) और पश्चिमी एशियाई क्षेत्र से भारत को तत्काल धन-प्रेषण को भेजा जा सके। एमओयू लुलु फाइनेंशियल होल्डिङ्ग और उसके सहयोगियों को यूपीआई अवसंरचना के साथ जुड़ने और एक सुरक्षित सीमापार मौद्रिक लेनदेन के लिये सत्यापन, अनुपालन जाँच और सभी आवश्यक प्रोटोकॉल की सुविधा में सहायता करता है। एनआईपीएल ने 2021 में यूएई में यूपीआई पर्सन-टू-पर्सन (पी2पी) और पर्सन-टू-मर्चेण्ट (पी2एम) लेन-देन बढ़ाने के लिये मशरेक बैङ्क के साथ समझौता किया।
१३ सितम्बर
13 सितंबर ग्रेगोरी कैलंडर के अनुसार वर्ष का 256वॉ (लीप वर्ष में 257 वॉ) दिन है। साल में अभी और 109 दिन बाकी है।
बाबेझेरि, केरमेरि मण्डल
बाबेझेरि, केरमेरि मण्डल में भारत के आन्ध्रप्रदेश राज्य के अन्तर्गत के अदिलाबादु जिले का एक गाँव है।
हाईवे (२०१४ बंगाली फ़िल्म)
हाईवे  एक आगामी बंगाली फ़िल्म है जिसका निर्देशन सुदिप्तो चट्टोपाध्याय कर रहे हैं और इसका निर्माण सुरिन्दर फ़िल्म्स के बैनर तले हो रहा है। फ़िल्म में मुख्य भूमिका में कोयल मलिक और प्रमब्रत चटर्जी हैं। फ़िल्म का संगीत अनुपम रॉय द्वारा तैयार किया गया।
कथानक
फ़िल्म की कहानी दो व्यक्तियों के ईर्द्ध-गिर्द्ध घुमती है जो हाईवे (राजमार्ग) पर एक दूसरे के सम्पर्क में आते हैं जो एक दूसरे के जीवन में बहुत ही सार्थक स्थिति होती है और एक दूसरे की उत्थान और पतन के गवाह बनते हैं। उनकी प्रेम कहानी में विभिन्न मोड़ आते हैं।
ट्विलाइट (उपन्यास)
ट्विलाइट (Twilight) लेखक स्टेफनी मेयर द्वारा लिखित युवा-वयस्क पिशाचों की प्रेम-कथा पर आधारित प्रथम उपन्यास है। ट्विलाइट को शुरुआत में 14 एजेंटों द्वारा अस्वीकृत कर दिया गया था, लेकिन जब 2005 में इसके मूलरूप को हार्डबैक में प्रकाशित किया गया तो जल्द ही ये सबसे ज्यादा बिक्री करने वाला उपन्यास बन गया और प्रकाशित होने के एक महीने के अन्दर ही यह न्यूयॉर्क टाइम्स के अनुसार सबसे ज्यादा बिक्री करने वाले उपन्यासों की सूची में #5 स्थान पर और कुछ समय बाद #1 स्थान पर आ गया। उसी वर्ष ट्विलाइट को पब्लिशर्स वीकली द्वारा "साल 2005 की एक सर्वश्रेष्ठ बाल पुस्तक" का नाम दिया गया। यह उपन्यास 2008 में सर्वाधिक बिकने वाला उपन्यास भी रहा, अभी तक इसकी 17 मिलियन प्रतियाँ पूरे विश्व में बेची जा चुकी हैं। इस पुस्तक ने 'न्यूयॉर्क टाइम्स की सर्वाधिक बिक्री करने वाली (बेस्ट सेलर) पुस्तकों की सूची में 91 हफ्ते बिताए और साथ ही 37 विभिन्न भाषाओं में इसका अनुवाद भी किया गया।
यह ट्विलाइट उपन्यासों की श्रंखला की पहली पुस्तक है। ये कहानी एक 17 वर्षीय लड़की इसाबेला "बेला" स्वान के पात्र से परिचय कराती है, जो कि ऐरीज़ोना के फिनिक्स, से वोशिंगटन के शहर, फोर्क्स, आती है और वहाँ जब वो एक पिशाच एडवर्ड कलेन|ट्विलाइट उपन्यासों की श्रंखला की पहली पुस्तक है। ये कहानी एक 17 वर्षीय लड़की इसाबेला "बेला" स्वान के पात्र से परिचय कराती है, जो कि ऐरीज़ोना के फिनिक्स, से वोशिंगटन के शहर, फोर्क्स, आती है और वहाँ जब वो एक पिशाच एडवर्ड कलेन से प्यार में पड़ जाती है तब उसे एहसास होता है कि उसकी ज़िन्दगी खतरे में है। इस उपन्यास को इसके आगे की श्रृंखलाओं न्यू मून, ऐक्लिप्स और ब्रेकिंग डॉन द्वारा आगे बढ़ाया गया है।
2008 में ट्विलाइट का फ़िल्म रूपान्तर प्रदर्शित किया गया। यह फिल्म व्यावसायिक रूप से सफल रही, इस फिल्म ने विश्व में $382 मिलियन से ज्यादा की कमाई की और साथ ही जुलाई 2009 में उत्तरी अमेरिका में डीवीडी की बिक्री से $157 मिलियन की अतिरिक्त कमाई भी की.
कथा-सार
इसाबेला "बेला" स्वान अपने पिता, चार्ली के साथ रहने के लिए ऐरीज़ोना के गर्म प्रदेश फिनिक्स को छोड़कर, वाशिंगटन के बरसाती इलाके फोर्क्स आती है, जबकि उसकी माँ [[रेनी]] अपने नए पति फिल ड्वेयर के साथ घूमती रहती हैं। ड्वेयर, छोटे सी लीग के एक बेसबॉल खिलाड़ी हैं। बेला अपने नए स्कूल की तरफ काफी ध्यान देती है और जल्द ही उसके बहुत से दोस्त बन जाते हैं। बेला जो एक संकोची लड़की है, इस बात से बहुत ज्यादा निराश और दुखी हो जाती है कि वहाँ पर बहुत से लड़के उसका ध्यान अपनी ओर खीचने के लिए एक दूसरे से होड़ में हैं।
जब बेला स्कूल के पहले दिन ऐड्वर्ड कलेन की बगल वाली सीट पर बैठती है तो ऐड्वर्ड को देखकर ऐसा लगता है कि वो बेला को नापसंद करता है। वो कुछ दिनों के लिए गायब हो जाता है, लेकिन अपने वापस लौटने पर वो बेला से बात करता है। उनकी ये नयी दोस्ती उस समय चरम पर पहुँच जाती है जब बेला पार्किंग लौट में अपने क्लास के एक दोस्त की वैन से लगभग कुचली जाने वाली होती है। भौतिक विज्ञान को झुठलाने जैसा दिखता हुआ, एड्वर्ड बिना देरी के बेला के आगे आ जाता है, सिर्फ अपने हांथों से वैन को रोकता है और उसकी जान बचाता है।